作者：刘过
词牌/韵律：西吴曲

paragraphs: 说襄阳、旧事重省。
记铜驼巷陌、醉还醒。
笑莺花别后，刘郎憔悴萍梗。
倦客天涯，还买个、西风轻艇。
便欲访、骑马山翁，问岘首、那时风景。
楚王城里，知几度经过，摩挲故宫柳瘿。
漫吊景。
冷烟衰草凄迷，伤心兴废，赖有阳春古郢。
乾坤谁望，陆百里路中原，空老尽英雄，肠断剑锋冷。